“AXBOROT-KOMMUNIKATSIYA TEXNOLOGIYALARI SOHASIDA KASB-HUNAR TA’LIMINI RIVOJLANTIRIShGA KO‘MAKLAShISh” LOYIHASINI GERMANIYA HUKUMATINING IMTIYoZLI KREDITIDAN FOYDALANGAN HOLDA AMALGA OShIRISh ChORA-TADBIRLARI TO‘G‘RISIDA

Axborot-kommunikatsiya texnologiyalari sohasidagi kasb-hunar kollejlarini zamonaviy o‘quv-laboratoriya asbob-uskunalari bilan jihozlash loyihasini amalga oshirish uchun Germaniya taraqqiyot banki (KFW)ning imtiyozli kredit mablag‘larining samarali o‘zlashtirilishini ta’minlash maqsadida Vazirlar Mahkamasi qaror qiladi: 
 1. “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasini amalga oshirish uchun Germaniya taraqqiyot banki (KFW) tomonidan O‘zbekiston Respublikasiga o‘n yillik imtiyozli davrni qo‘shgan holda 40 yil muddat bilan, 0,75 yillik foiz stavkasi bo‘yicha 7669 ming yevro miqdorida imtiyozli kredit va 1023 ming yevro miqdorida grant berilishi ma’lumot uchun qabul qilinsin.
 2. Quyidagilar:
 O‘zbekiston Respublikasi Tashqi iqtisodiy aloqalar, investitsiyalar va savdo vazirligi ko‘rsatib o‘tilgan kredit bo‘yicha O‘zbekiston Respublikasi hukumati nomidan qarz oluvchi etib;
 O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi loyihani amalga oshirish bo‘yicha ijro etuvchi agent etib belgilansin;
 kredit bo‘yicha asosiy qarzni, vositachilik haqini, foizlarni va boshqa chiqimlarni to‘lash bilan bog‘liq xarajatlar davlat budjeti mablag‘i hisobiga qoplanadi.
 3. Quyidagilar:
 “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish loyihasining, texnik-iqtisodiy hisob-kitoblari 1-ilovaga* muvofiq;
 ko‘rsatib o‘tilgan loyihani moliyalashtirishga jalb etiladigan Germaniya taraqqiyot banki (KFW) kreditini qaytarish va kredit bo‘yicha foizlarni to‘lash jadvali 2-ilovaga* muvofiq tasdiqlansin.
 4. O‘zbekiston Respublikasi Tashqi iqtisodiy aloqalar, investitsiyalar va savdo vazirligi ko‘rsatib o‘tilgan loyiha doirasida tuziladigan import kontraktlar ekspertizasi o‘tkazilishini belgilangan tartibda ta’minlasin.
 5. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markaziga loyihaning o‘z vaqtida amalga oshirilishi, loyiha mablag‘laridan maqsadli va samarali foydalanishning ta’minlanishi uchun javobgarlik yuklansin. 
 6. O‘rta maxsus, kasb-hunar ta’limi markazi loyiha mablag‘laridan maqsadli va samarali foydalanish bo‘yicha zarur hujjatlarni va iqtisodiy asoslashlarni, shu jumladan, asbob-uskunalar xarid qilish hamda xizmatlar ko‘rsatishga tender hujjatlarini kelishish uchun O‘zbekiston Respublikasi Tashqi iqtisodiy aloqalar, investitsiyalar va savdo vazirligi hamda O‘zbekiston Respublikasi aloqa va axborotlashtirish agentligiga belgilangan tartibda taqdim etsin. 
 7. O‘rta maxsus, kasb-hunar ta’limi markazi tomonidan mazkur loyiha doirasida Germaniya taraqqiyot banki (KFW) kredit mablag‘lari va granti hisobiga sotib olinadigan va O‘zbekiston Respublikasi hududiga keltiriladigan asbob-uskunalar, o‘quv-ko‘rgazmali qo‘llanmalar va texnik vositalar bojxona to‘lovlari to‘lashdan ozod qilinsin, bojxonada rasmiylashtirish yig‘imlari bundan mustasno.
 8. O‘zbekiston Respublikasi Tashqi ishlar vazirligi O‘rta maxsus, kasb-hunar ta’limi markazi buyurtmanomalariga binoan loyihani amalga oshirishda qatnashadigan xorijiy mutaxassislarga konsullik va boshqa yig‘imlar undirilmasdan kelish vizalari berilishini ta’minlasin. 
 9. O‘zbekiston Respublikasi Ichki ishlar vazirligi O‘rta maxsus, kasb-hunar ta’limi markazi buyurtmanomalariga binoan loyihani amalga oshirishda qatnashadigan xorijiy mutaxassislarga ko‘p martalik vizalar berilishini va ularning muddati uzaytirilishini, shuningdek ularning yashash joyida vaqtinchalik ro‘yxatdan o‘tkazilishini va vaqtinchalik ro‘yxatdan o‘tkazish muddati uzaytirilishini davlat boji to‘lovisiz ta’minlasin. 
 10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari S.Qosimov va E.M.G‘aniyev zimmasiga yuklansin.